ტაზია

მინი|ტაზია
ტა'ზია () — ისლამს, ღურელიშ ფანიაშა დო მოჯგირეეფშა მენარღება. შიიტურ ისლამს ტაზია უჯოხონა რელიგიურ მისტერიაშა, თეატრალურ წჷმორინაფაშა  მოჩქვაფირი მუჰამედიშ მოთაშ ჰუსეინ იბნ ალიშ მოწამებური ღურაშ გასაშინეთ.

 მენარღება 
მენარღება მეღებული რე ადამიერიშ ღურაშე პირველ სუმ დღა დო სერს. მენარღება უმოს გვიანო შილებე თიმ შვანს, დო მემანარღებელი კათა რზას რდეს ვარ-და შხვადოშხვა ბაძაძეფით კონკრეტულ ადამიერიშ ღურაშ გეშა გვიან გეგეს-და. არძა სუნიტურ  მაზჰაბის, მალიქიტურიშ მოხ, ვა რე მეღებული (მაქრუჰი) ართშე უმოსიშა მენარღება.

ტაზია ირსულებჷ ღურელიშ ფანიაშ დაშვიდებაშო. ღურელიშ მოჯგირეეფს მოუჭანუანა თვინებას (საბრი) დო თის, ნამჷ-და რინა დო ღურა ალაჰიშ ნებათ ხვადჷ. მოჩქვაფირ მუჰამედიშ ჰადისის რაგადი რე, ნამჷ-და ალაჰიშ მორწუმე ოსურს ვაშულებუ ეკონია დღასჷთ (ონგარუს), ღურელი ირგუას სუმ დღაშ უმოსი, დო ღურელი ქაჸაფუ ქომონჯი-და, ირგუას ოკო ოთხი თუთას დო ვითი დღასალ-ბუჰარიშ დო მუსლიმიშ ჰადისეფიშ ნაკორობა. შანულამო ოკოროცხუ მენარღება ნთხორუაშ (ჯანაზა) უკული, მუჟამსჷთ ღურელიშ ფანია დო მოჯგირეეფი არძაშე უმოსო გჷნაფულენა ხვალეხობას დო ელარჷნას ოხვილჷნან. მენარღება შილებე ჸუდეს ვარ-და მეჩეთის, მარა ღურელიშ ჸუდეს გითოსერაფა, მუჟამსჷთ ღურელიშ ჸუდეს მეთმიანარღენთჷნ, ისლამს ვაშინერს.

სქოლიო

კატეგორია:ისლამური ტერმინეფი